================================================================

= = = = = = =   Reikalavimai kompiuteriui ir diegimas  = = = = = = =

================================================================

„Mozillos“ naudojimo sąlygos yra apibrėžtos viešojoje „Mozillos“ licencijoje,
platinamoje kartu su paketu.

Čia pateikiami reikalavimai kompiuteriui ir paketo diegimo „Windows“,
„Linux“ bei „Mac OS“ operacinėse sistemose instrukcijos.

Daugiau informacijos apie lietuvišką paketo „Mozilla“ atmainą
galima rasti svetainėje http://aldona.mii.lt/pms/lok/mozilla/
(informacija apie originalią paketo versiją pateikiama svetainėje
http://www.mozilla.org). Pastebėtas programos klaidas galima
užregistruoti sistemoje „Bugzilla“ (http://bugzilla.mozilla.org).
Ten pat galima rasti paaiškinimus, kaip naudotis sistema,
klaidos sampratos aprašymą, klaidų aprašymų pavyzdžius ir kitką.
Apie pastebėtas paketo „Mozilla“ lietuvinimo klaidas prašome pranešti
Gintautui Grigui (Grigas@ktl.mii.lt) arba Tatjanai Jevsikovai
(TatjanaJ@ktl.mii.lt).


==============================================================

               Naujų „Mozillos“ versijų gavimas

==============================================================

Naujausias lietuviškosios „Mozillos“ versijas galima atsisiųsti
iš svetainės

  http://aldona.mii.lt/pms/lok/mozilla/

skyriaus „Diegimas“ arba iš FTP saugyklos

  ftp://aldona.mii.lt/pub/MII/PMS/progr/Mozilla/

Paketo „Mozilla“ naujos angliškosios versijos skelbiamos kiekvieną
dieną. Jas galima atsisiųsti iš

  ftp://ftp.mozilla.org/pub/mozilla/nightly/latest

arba iš

  ftp://ftp.mozilla.org/pub/mozilla/nightly/

Reikia turėti omenyje, kad versijos, kurios skelbiamos kiekvieną
dieną, skirtos tik testavimo bei derinimo darbams, jose gali būti
daug klaidų. Stabilios angliškosios paketo versijos skelbiamos
maždaug kas 6 savaites (2002 m. jų buvo 4 :-). Jas galima
parsisiųsti iš tinklalapio

  http://www.mozilla.org/releases

Prieš pradedant naudoti „Mozillos“ versiją, rekomenduotina
perskaityti laidos informaciją, kurioje pateikiamas nepašalintų
nesklandumų (klaidų) sąrašas.

Į lietuvių kalbą verčiamos tik stabilios paketo versijos.
Sulietuvintos „Mozillos“ versijos skelbiamas praėjus maždaug
1-2 savaitėms po stabilios angliškosios versijos atsiradimo
ir patikrinus jos stabilumą.


==============================================================

                   Reikalavimai kompiuteriui

==============================================================

* Visos operacinės sistemos

        Pakete „Mozilla“ yra du grafinės sąsajos apvalkalų
        variantai: modernusis ir klasikinis. Jei norima dirbti
        su moderniuoju grafiniu apvalkalu, vaizduoklis turi
        būti suderintas darbui su tūkstančiais spalvų. Jei
        negalima pakeisti vaizduoklio nuostatas, kad būtų
        naudojamos daugiau nei 256 spalvos, rekomenduotina
        pasirinkti klasikinį grafinio apvalkalo stilių.

        Numatytasis sulietuvinto paketo „Mozilla“ grafinis
        apvalkalas yra modernusis. Norint jį pakeisti klasikiniu,
        reikia atverti naršyklės pagrindinio lango meniu
        „Rodinys“, pasirinkti „Grafiniai apvalkalai“, pažymėti
        užrašą „Klasikinis“ ir paleisti „Mozillą“ iš naujo.

* „Mac OS“

        - „Mac OS“ 8.6 ar naujesnė versija
        - „PowerPC 604e“ 266 MHz (ar spartesnis) procesorius,
                arba G3/G4
        - 64 M baitų operatyvioji atmintinė
        - 36 M baitai atmintinės standžiajame diske

* „Windows“

        - „Windows 9x“,  „Windows ME“, „Windows 2000“,
                „Windows NT 4“ arba „Windows XP“
        - „Intel Pentium“ tipo 233 MHz (ar spartesnis) procesorius
        - 64 M baitų operatyvioji atmintinė
        - 26 M baitai atmintinės standžiajame diske

* „Linux“

        - „Red Hat Linux“ 6.x ar vėlesnė versija su X11 R6
          [PASTABA. „Mozilla“ visiškai suderinta ir sertifikuota
                darbui sitemoje „Red Hat Linux“, tačiau ji veikia ir
                kituose „Linux“ paketuose, pavyzdžiui,  „Debian“ 2.1
                (ar naujesnėse versijose) arba  „SuSE“ 6.2
                (ar naujesnėse versijose). „Mozillos“ paketo
                darbui reikalingos bibliotekos „glibc“ 2.1 (ar
                naujesnė versija) bei „libjpeg.so.62“ (ar naujesnė jos
                versija).]
        - „Intel Pentium“ tipo 233 MHz (ar spartesnis) procesorius
        - 64 M baitų operatyvioji atmintinė
        - 26 M baitai atmintinės standžiajame diske


==============================================================

                   Diegimo instrukcijos

==============================================================

Prieš pradedant paketo diegimą operacinėse sistemose „Windows“
ir „Mac OS“, rekomenduotina baigti darbą su visomis paleistomis
programomis, o taip pat laikinai išjungti antivirusinę programinę
įrangą.

Paketo diegimo sistemoje „Linux“ instrukcijoje operuojama
komandomis. Jei nesinaudojate komandų eilute, sekite paketo
diegimo programos dialogų languose pateikiamus pranešimus
arba naudokite komandas atitinkančias grafinę sąsają turinčias
priemones.

Visose operacinėse sistemose paketą „Mozilla“ reikia diegti į tuščią
katalogą. Prieš diegiant reikia pašalinti visas ankstesnių paketo
versijų bylas.


Įdiegimas į operacinę sistemą „Windows“
----------------------------------------

PASTABA. Diegiant į operacines sistemas „Windows NT“,
„Windows 2000“ arba „Windows XP“, reikia turėti administratoriaus
teises. Jei diegimo metu atsiranda klaidos Nr. 5 pranešimas,
įsitikinkite, kad turite operacinės sistemos administratoriaus
teises.

    Norint įdiegti paketą, reikia atlikti šiuos veiksmus:

        1. Parsisiųsti (arba kitokiu būdu gauti) paketo vykdomąją
        bylą. Svetainių, kuriose skelbiamos naujos lietuviškos ir
        angliškos paketo versijos, adresai pateikti šio aprašymo
        pradžioje, skyrelyje „Naujų „Mozillos“ versijų gavimas“.

        2. Paleisti vykdomąją paketo diegimo bylą
        mozilla-win32-1.4-ltLT-installer.exe.

        3. Sekti ekrane atsirandančius nurodymus.


Įdiegimas į operacinę sistemą „Linux“
-------------------------------------

PASTABA. Jei paketas diegiamas į numatytąjį katalogą (paprastai
tai būna /usr/local/mozilla) arba į kitą katalogą, į kurį rašyti
duomenis turi teisę tik pagrindinis vartotojas („root“), tai tam,
kad paketu galėtų pasinaudoti ir kiti vartotojai, pirma reikia paleisti
„Mozillą“ iš pagrindinio vartotojo profilio („as root“). Atliekant šį
veiksmą generuojamos bylos, reikalingos kitų vartotojų darbui.

    Norint įdiegti „Mozillą“, reikia atlikti šiuos veiksmus:

        1. Sukurti katalogą „mozilla“ (komanda „mkdir mozilla“)
        ir atverti jį (komanda „cd mozilla“).

        2. Parsisiųsti (arba kitokiu būdu gauti) „Mozillos“
        diegimo paketą (byla
        mozilla-linux-1.4-ltLT.zip). Svetainių,
        kuriose skelbiamos naujos lietuviškos ir angliškos paketo
        versijos, adresai pateikti šio aprašymo pradžioje, skyrelyje
        „Naujų „Mozillos“ versijų gavimas“.

        3. Atverti katalogą „mozilla“ (komanda „cd mozilla“) ir
        išpakuoti diegimo paketo bylą įvykdžius šią komanda:

          unzip moz*.zip

        Dabar diegimo byla bus įrašyta į katalogo „mozilla“ pakatalogį
        „mozilla-installer“.

        4. Atverti katalogą „mozilla-installer“ (komanda
        „cd mozilla-installer“) ir paleisti diegimo programą įvykdžius
        komandą „./mozilla-installer“.

        5. Sekti ekrane pateikiamus nurodymus.

        PASTABA. Jei turite mažesnių galimybių kompiuterį, tai paketo
        diegimas gali užtrukti ilgiau. Gali atrodyti, kad diegimas sustojo,
        tačiau iš tikrųjų jis vyksta, bet lėtai.

        6. „Mozilla“ paleidžiama atvėrus katalogą, į kurį buvo įdiegtos
        jos bylos, ir įvykdžius komandą „./mozilla“.


    Jei norite iškelti „Mozillos“ ženkliuką į GNOME skydelį, atlikite
    šiuos veiksmus:

        1. Spragtelėkite GNOME pagrindinio meniu mygtuką, atverkite
        meniu „Skydelis“ (Panel), tada atverkite meniu „Įtraukti į
        skydelis“ (Add to Panel) ir pasirinkite „Launcher“.

        2. Spragtelėkite dešiniuoju pelės klavišu „Mozillos“ ženkliuką
        skydelyje ir įveskite šią komandą:

          katalogo_vardas./mozilla

        čia „katalogo_vardas“ yra vardas pakatalogio, į kurį buvo
        įdiegtos „Mozillos“ bylos. Pavyzdžiui, numatytasis
        katalogas yra /usr/local/mozilla.

        3. Surinkite ženkliuko pavadinimą ir komentarą.

        4. Spragtelėkite ženkliuko mygtuką ir surinkite ženkliuko
        kelią:

          katalogo_vardas/icons/mozicon50.xpm

        čia „katalogo_vardas“ yra vardas pakatalogio, į kurį buvo
        įdiegtos „Mozillos“ bylos. Pavyzdžiui, numatytasis
        katalogas yra /usr/local/mozilla/icons/mozicon50.xpm.



Įdiegimas į operacinę sistemą „Mac OS“
--------------------------------------

PASTABA. Jei parsisiųsta byla savaime neišsipakuoja,
reikia išpakuoti ją išpakavimo programa, pvz., „StuffIt
Expander“. Programa „Expander“ platinama kartu su naujesnėmis
„Mac“ operacinėmis sistemomis. Įsitikinti, ar turite šią programą,
galite ieškodami „Sherlock“ programa „StuffIt“.

Jei neturite programos „Expander“, ją galite atsisiųsti iš svetainės:

  http://www.aladdinsys.com/expander/expander_mac_login.html


  Norint įdiegti „Mozillą“, reikia atlikti šiuos veiksmus:

        1. Parsisiųsti (arba kitokiu būdu gauti) „Mozillos“
        diegimo paketą (byla MacMozillaInstaller.sea.bin). Svetainių,
        kuriose skelbiamos naujos angliškos paketo versijos sistemai
        „Mac OS“, adresai pateikti šio aprašymo pradžioje, skyrelyje
        „Naujųjų „Mozillos“ versijų gavimas“.

        2. Programoje „Finder“ du kartus spragtelėti aplanką
        „MozillaInstaller“.

        3. Du kartus spragtelėti „Mozillos“ diegimo bylos ženkliuką.

        4. Sekti ekrane pateikiamas diegimo istrukcijas.

        5. Atverti aplanką, į kurį buvo įdiegta „Mozilla“, ir du kartus
        spragtelėti „Mozillos“ ženkliuką.